Document ID: 31997R0562

KOMISSION ASETUS (EY) N:o 562/97,
annettu 26 päivänä maaliskuuta 1997,
tiettyjen Venäjän federaatiosta peräisin olevien tekstiilituotteiden tuonnista annetun komission asetuksen (EY) N:o 2446/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1), sellaisena kuin se on viimeksi muutettuna komission asetuksella (EY) N:o 1937/96 (2), ja erityisesti sen 12 artiklan 2 kohdan yhdessä 25 artiklan 5 kohdan kanssa,
sekä katsoo, että
Euroopan yhteisön ja Venäjän federaation kirjeenvaihtona tehdyn ja 19 päivänä joulukuuta 1995 parafoidun tekstiilituotteiden kauppaa koskevan sopimuksen voimassaoloaika päättyi 31 päivänä joulukuuta 1996; odotettaessa neuvottelujen jatkamista ja niiden päätökseen saattamista Venäjän federaation kanssa tehtävän uuden sopimuksen parafoimiseksi annettiin komission asetus (EY) N:o 2446/96 (3) yhteisön taloudellisten etujen suojelemiseksi kyseisen maan kanssa käytävässä tekstiilituotteiden kaupassa,
edellä mainitussa asetuksessa esitettyjä toimenpiteitä sovelletaan 31 päivään maaliskuuta 1997,
neuvotteluja uuden sopimuksen tekemiseksi Venäjän federaation kanssa ei pystytä saamaan päätökseen ennen kyseistä päivämäärää; kunnes neuvottelut saadaan päätökseen ja asetuksen (EY) N:o 2446/96 perusteluissa mainituista syistä on tarpeen pidentää edellä mainitun asetuksen soveltamisaikaa kolmella kuukaudella,
komissio jatkaa sillä välin ponnisteluja yhteisön ja Venäjän federaation uuden kahdenvälisen sopimuksen tekemiseksi ennen tämän asetuksen voimassaoloajan päättymistä,
on syytä mukauttaa määrällisten rajoitusten tasot soveltamalla samoja perusteita, joiden mukaisesti asetus (EY) N:o 2446/96 annettiin, ja muuttaa tämän vuoksi kyseisen asetuksen liite, ja
kyseiset toimenpiteet ovat asetuksella (EY) N:o 517/94 perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2446/96 seuraavasti:
1. Korvataan 1 artiklan 2 kohta seuraavasti:
"2. Tämän asetuksen liitteessä lueteltujen yhteisöstä peräisin olevien tekstiilituotteiden yhteisöön suuntautuvaan jälleentuontiin Venäjän federaatiossa suoritetun ulkoisen jalostuksen jälkeen sovelletaan tämän asetuksen voimaantulopäivästä samassa liitteessä vahistettuja määrällisiä rajoituksia 1 päivästä tammikuuta 1997 30 päivään kesäkuuta 1997."
2. Korvataan 2 artiklassa ja 4 artiklassa päivämäärä 31 päivä maaliskuuta 1997 päivämäärällä 30 päivä kesäkuuta 1997.
3. Korvataan liite tämän asetuksen liitteellä.
2 artikla
Tämä asetus tulee voimaan 1 päivänä huhtikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä maaliskuuta 1997.

Labels: 18
3
1